*Futgolfo taisyklės*

*Apranga*

Bateliai- salės futbolo bateliai ar dirbtinės dangos futbolo bateliai. Kojinės - iki kelių. Šortai – ilgesni, arčiau kelių. Marškinėliai – polo, gali būti ir liemenė. Kepuraitė – su snapeliu.

*Žaidimo esmė*

Tai golfo ir futbolo mišinys. Žaidžiama su 5 dydžio futbolo kamuoliu. Lavender Village Futgolfo kursą sudaro 9 sunumeruotos duobutės. Kamuolį reikia pataikyti į duobutes iš eilės, užrašant lietimų skaičių.

Žaidimas pradedamas nuo Starto linijos. Kuomet kamuolys mušamas nuo duobutės, žaidėjas turi išmesti kamuolį iš rankų, stovėdamas ne toliau, kaip 50cm nuo duobutės. Kur kamuolys natūraliai sustoja, nuo tos vietos jis turi būti mušamas į kitą duobutę.

Laimi žaidėjas ar komanda, surinkusi mažiausiai taškų.

Žaidėjas privalo atitikti aprangos kodą. Jei žaidėjas neatitinka aprangos kodo, jam skiriamas vienas baudos taškas. Kamuolio negalima liesti ar keisti jo vietos, kuomet jis yra žaidime, priešingu atveju yra skiriamas vienas baudos taškas. Negalima mušti ar liesti kamuolio apatine pėdos dalimi, kamuolys mušamas tik viršutine, šonine pėdos dalimi ar pirštais. Nesilaikant šios taisyklės yra skiriamas vienas baudos taškas. Žaidėjams negalima judėti futgolfo kurse, kuomet kamuolys (savas ar priešininko) yra judesyje. Keičiant vietą, vaikštant kurse, kuomet kamuolys yra judesyje, nusižengusiam skiriamas vienas baudos taškas. Negalima traukti natūralių kliūčių, skiriamas vienas baudos taškas. Jei kamuolys sustoja po augalu ar prie vandens, užstrigo tarp šakų, žaidėjui skiriamas vienas baudos taškas. Žaidėjas privalo atsitraukti per kelis žingsnius nuo kliūties ir išmesti kamuolį iš rankų. Toliau mušama nuo vietos, kur kamuolys sustoja, taškai skaičiuojami toliau.

Nusižengus vienai iš taisyklių, žaidėjui yra skiriamas vienas baudos taškas. Žaidimą stebi ir taškus rašo arba skiria baudos taškus teisėjas ar teisėjai. Žaidimo pabaigoje, taškai sumuojami ir skelbiamas laimėtojas..

[www.lavender-village.com](http://www.lavender-village.com)

Lavender Village Footgolf

juratelavender@gmail.com I +370 686 30212